Up-568/03
Natisni
Opravilna št.:
Up-568/03
Datum odločitve:
18. 3. 2004
ECLI:
ECLI:SI:USRS:2004:Up.568.03
Akt:
Ustavna pritožba A. A. zoper sodbo Vrhovnega sodišča št. I Up 278/2000-2 z dne 4. 7. 2003
Izrek:
Ustavna pritožba A. A. zoper sodbo Vrhovnega sodišča št. I Up 278/2000-2 z dne 4. 7. 2003 se zavrže.
Evidenčni stavek:
Ker ustavne pritožbe ni vložila upravičena oseba, jo je Ustavno sodišče zavrglo.
Geslo:
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.

1.4.51.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pooblastilo za zastopanje.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 8. 2003
Vrsta odločitve:
sklep
Vrsta rešitve:
zavrženje
Dokument:
US23195
Up-568/03 - 6
18. 3. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 26. februarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. I Up 278/2000-2 z dne 4. 7. 2003 se zavrže.
Obrazložitev
1. A. A. je dne 25. 8. 2003 v imenu B. B. vložil ustavno pritožbo zoper zgoraj navedeno sodbo.
2. Ustavna pritožba je bila pomanjkljiva, tako da je Ustavno sodišče ni moglo preizkusiti. Med drugim ustavni pritožbi A. A. ni priložil posebnega pooblastila za zastopanje v postopku pred Ustavnim sodiščem. Ustavno sodišče ga je zato na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvalo, naj ustavno pritožbo dopolni. V dopisu je Ustavno sodišče pojasnilo, da mora biti v primeru, če udeleženca v postopku pred Ustavnim sodiščem zastopa pooblaščenec, na podlagi 21. člena Poslovnika Ustavnega sodišča Republike Slovenije (Uradni list št. 49/98 in 30/02) ter 6. člena ZUstS v zvezi s 94. in 95. členom Zakona o pravdnem postopku (Uradni list RS, št. 26/99 in nasl. - ZPP) pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek z ustavno pritožbo) in novo (izvirati mora iz časa, ko je nastala pravica za vložitev ustavne pritožbe). Opozorilo ga je tudi na posledice, če vloge v postavljenem roku ne bo ustrezno dopolnil. 3. Namesto zahtevanega pooblastila je A. A. v dopolnitvi ustavne pritožbe, ki jo je vložil dne 8. 9. 2003, priložil fotokopijo splošnega pooblastila, s katerim ga B. B. pooblašča za "reševanje državljanstva in mojega potnega lista", overjenega na Generalnem konzulatu v Munchnu dne 30. 8. 1994.
4. Ker A. A. ni predložil posebnega pooblastila in ker sam ni tisti, ki bi mu bila z izpodbijanim aktom kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba.
5. Ker ustavne pritožbe ni vložila upravičena oseba, jo je Ustavno sodišče zavrglo.
6. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan